Hanno (se ma) se Sjokoladekoek | Hanno se resepte
← Hanno se Maandag-pasta	Hanno (se tannie) se Tamatieblatjang →	Hanno (se ma) se Sjokoladekoek	23
Vandat ons kinders groot genoeg was om te weet dat 'n stoofplaat warm is, dat kookwater brand en dat jy jou hande moet was voor jy eet, het ons in die kombuis gehelp. Met spesiale geleenthede soos verjaarsdae het elkeen dan sy verantwoordelikheid gehad. Hierdie sjokoladekoek was gewoonlik myne…
Verhit die oond na 180 grade. Skei die eiers en meng die eiergele saam met die suiker en die olie. Voeg die kookwater by en roer goed. Sif die meel, sout, kakaopoeier en 5ml van die bakpoeier en voeg by die eiermengsel en meng saam. Klop die eierwitte saam met die ander 5ml van die bakpoeier en vou dit in die beslag in. Verdeel eweredig in twee koekpannetjies en bak vir ongeveer 25 minute tot 'n toetspen skoon uit kom.
Laat die koekpannetjies afkoel en keer dan om op 'n draadrak sodat die koek kan afkoel tot by kamertemperatuur. Klop 'n blikkie Caramel Treat tot glad en blink. Smeer 'n dik laag tussen die twee koeklae en versier dan bo-op en aan die kante…
Posted by hannoenslin op 23 Januarie, 2012 in Soetgoed
Sleutelwoordw: bak, bakpoeier, kakao, kakaopoeier, koek, koekmeel, meel, olie, sjokolade, sjokoladekoek, suiker	← Hanno se Maandag-pasta	Hanno (se tannie) se Tamatieblatjang →	2 responses to "Hanno (se ma) se Sjokoladekoek"	Alta	24 Januarie, 2012 at 10:45	Hanno, jy het nou voorwaar die tier (groot lus vir sjokoladekoek) in my losgemaak toe ek hierdie resep sien. In my resepteboek verskyn dit "Hanno se Sjokoladekoek".
Raai wat bak ek hierdie jaar vir my verjaarsdag!
Lekker dag vir jou en doe zo voort met die resepte!
Barbara	11 September, 2015 at 13:09	Hanno, ek het gister die sjokolade koek gebak. Nou kyk, ek is nie 'n bobaas bakster nie maar geniet so af en toe om ietsie in die oond te gooi instede daarvan om dit by die winkel op die hoek te koop of by die lokale Spar en so……
Dis die lekkerste sjokolade koek wat ek nog geproe het, veelsydig en maklik!!!! Dit smelt behoorlik in die mond!! Ek kan dit regtig aanbeveel aan ieder een…